**Iskolai Közösségi Szolgálat**

**1. A közösségi szolgálatra vonatkozó jogszabályok:**

1. **2011. évi CXC. törvény 4. § (15)** bekezdése értelmében a közösségi szolgálat: szociális, környezetvédelmi, a tanuló helyi közösségének javát szolgáló, szervezett keretek között folytatott, anyagi érdektől független, egyéni vagy csoportos tevékenység és annak pedagógiai feldolgozása.
2. **2011. évi CXC. törvény 6.§ (4)** bekezdésének értelmében 2016. január 1-jétől a középiskola elvégzését közvetlenül követő érettségi vizsgaidőszakban az érettségi vizsgák megkezdésének feltétele ötven óra közösségi szolgálat elvégzésének igazolása.
3. **20/2012. (VIII. 31.) EMMI rendelet 133. §**

(1) A középiskola feladata és az intézmény vezetőjének felelőssége a tanuló választása alapján az iskolai közösségi szolgálat megszervezése állami, önkormányzati, civil, nonprofit szervezetnél, illetve a lelkiismereti és vallásszabadság jogáról, valamint az egyházak, vallásfelekezetek és vallási közösségek jogállásáról szóló törvény hatálya alá tartozó szervezetnél, középiskola magánszeméllyel kötött megállapodása alapján magánszemélynél vagy saját intézményben. Ennek keretében meg kell szervezni a tanuló közösségi szolgálatának teljesítésével, dokumentálásával összefüggő feladatok ellátását. A tanuló osztályfőnöke vagy az ezzel a feladattal megbízott pedagógus a tanuló előmenetelét rögzítő dokumentumokban az iratkezelési szabályok megtartásával nyilvántartja és folyamatosan vezeti a közösségi szolgálattal összefüggő egyéni vagy csoportos tevékenységet.

(2) A közösségi szolgálat keretei között

***a)* az egészségügyi,**

***b)* a szociális és jótékonysági,**

***c)* az oktatási,**

***d)* a kulturális és közösségi,**

***e)* a környezet- és természetvédelemi,**

***f)* a katasztrófavédelmi,**

***g)* az óvodás korú, sajátos nevelési igényű gyermekekkel, tanulókkal, az idős emberekkel közös sport- és szabadidős,**

***h)* az egyes rendőrségi feladatok ellátására létrehozott szerveknél bűn- és baleset-megelőzési**

területen folytatható tevékenység.

**2. A közösségi szolgálat helyszínei**

A közösségi szolgálat kétféle helyszínen, a Magyar-Angol Tannyelvű Gimnázium és Kollégiumban (helyben), vagy iskolán kívüli szervezetnél valósítható meg.

**2.1.Helyben ellátható tevékenységek:**

A Magyar-Angol Tannyelvű Gimnázium és Kollégiumban az alábbi tevékenységeket fogadjuk el közösségi szolgálati tevékenységként (amely feladatok nem szerepelnek a Pedagógiai Programban):

|  |  |  |
| --- | --- | --- |
| **Tevékenység** | **Igazolható időtartam** | **Igazoló személy** |
| Önkéntes napon részvétel | 1-3 óra | koordináló pedagógus, igazgató |
| Pályaválasztási kiállításon részvétel | 1-3 óra | koordináló pedagógus, igazgató |
| Városi megemlékezéseken, ünnepségeken való szereplés | 1-3 óra | koordináló pedagógus, igazgató, osztályfőnök |
| Iskolai könyvtári segítő tevékenység | 1-3 óra | könyvtáros |

Ezen tevékenységeken kívül minden olyan tevékenység elfogadható közösségi szolgálati tevékenységként, amelyet az intézményvezető jóváhagy.

**2.2.Külső szervezet bevonásával végezhető tevékenységek:**

Iskolán kívüli szervezet bevonásakor az iskola és az adott iskolán kívüli szervezet **együttműködési megállapodást** köt. (1. sz. melléklet) Közösségi szolgálat teljesítése csak abban az esetben igazolható, ha olyan szervezetnél végezte a tanuló, mellyel kötött az iskola együttműködési megállapodást. Amennyiben a tanuló olyan szervezetnél kíván közösségi szolgálatot végezni, amellyel az iskolának nincs megállapodása, azt a tevékenység megkezdése előtt jeleznie kell az iskolai koordinátornál vagy az intézményvezetésnél.

A tanulót fogadó intézménynek az **egészségügyi** tevékenységi területen minden esetben, a **szociális és jótékonysági területen** végzett közösségi szolgálat esetén szükség szerint **mentort** kell biztosítania. A mentor biztosításának kötelezettségét, személyét a megállapodásban rögzíteni kell.

*20/2012. (VIII.31.) EMMI rendelet 133.§ (9) e) az iskolán kívüli külső szervezet és közreműködő mentor bevonásakor az iskola és a felek* ***együttműködéséről megállapodást*** *kell kötni, amelynek tartalmaznia kell a megállapodást aláíró felek adatain és vállalt kötelezettségein túl a foglalkoztatás időtartamát, a mentor nevét és feladatkörét.*

Külső szervezetnél végzett közösségi tevékenységet a külső szervezet képviselője vagy az iskola részéről projektvezetéssel megbízott pedagógus igazolhat.

1. **Közösségi szolgálat dokumentálása**
2. A tanulónak minden tanév elején közösségi szolgálati **jelentkezési lapot** kell kitölteni. A jelentkezési lap tartalmazza a jelentkezés tényét, a és a szülő egyetértő nyilatkozatát (nagykorú tanuló esetén ez nem szükséges) (2. sz. melléklet)
3. A közösségi szolgálatot végző tanuló köteles **naplót** vezetni, melyben rögzíti, hogy mikor, hol, milyen időkeretben, milyen tevékenységet folytatott (3. sz. melléklet). A tanulói naplók a tanév során az osztályfőnöknél vagy a tanulónál vannak. A naplóban az elvégzett tevékenységet az előző pontban felsorolt személyek aláírásukkal igazolják. Külső szervezetnél végzett tevékenység esetén a szervezet képviselője által kiállított és aláírt igazolás is elfogadható, amit a naplóhoz csatolni kell, és a naplóba az osztályfőnök átvezet.
4. A fenti igazolások alapján az **osztályfőnök** az **elektronikus osztálynaplóban dokumentálja** a közösségi szolgálat teljesítését, amikor a tanuló bemutatja a közösségi szolgálati naplóját, de minimum félévente*.*
5. Az osztályfőnök minden évben a **bizonyítványban** és a **törzslapon** dokumentálja, hogy az adott tanévben a tanuló hány óra közösségi szolgálatot teljesített *(záradék: Igazolom, hogy a tanuló a ……../……tanévben …….. óra közösségi szolgálatot teljesített.* angolul: *We hereby certify that the student has conducted …. hours of community service in the ……/…… academic year. )*
6. A közösségi szolgálat teljesítésekor de legkésőbb az az érettségi vizsga megkezdése előtt az osztályfőnök a **törzslapon** ezt igazolja (záradék: *A tanuló teljesítette az érettségi bizonyítvány kiadásához szükséges közösségi szolgálatot.*)
7. A tanulói jogviszony megszűnésekor, valamint a rendes érettségi vizsga megkezdésekor az iskola igazgatója két példányban **igazolást** állít ki a közösségi szolgálat teljesítéséről, amelyből egy példány a tanulónál, egy pedig az intézménynél marad.